पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र में कोरोना से राहत मिलती नहीं दिख रही है। पिछले 24 घंटे में राज्य में रिकार्ड 920 लोगों की मौत हुई है। एक दिन में मरने वालों की यह किसी भी राज्य की सर्वाधिक संख्या है। यह आंकड़ा इसलिए भी डराने वाला है क्योंकि महाराष्ट्र दुनिया का दूसरा ऐसा स्थान बन गया है, जहां एक दिन में सबसे ज्यादा मौतें हुईं हैं। महाराष्ट्र से ज्यादा 2345 मौतें ब्राजील में हुई हैं।
राज्य में 6 लाख 41 हजार एक्टिव पेशेंट
मंगलवार की तुलना में बुधवार को कोरोना के 5760 नए मामले सामने आए और 29 ज्यादा मरीजों ने जान गंवाई। मंगलवार को कोरोना वायरस के 51,880 नए मामले सामने आए थे और 891 मरीजों की जान चली गयी थी। अब तक 41लाख 64 हजार 098 मरीज संक्रमण से उबर चुके हैं। राज्य में फिलहाल 6 लाख 41 हजार 569 एक्टिव पेशेंट हैं। राज्य में फिलहाल रिकवरी रेट 85.32% है जबकि मृत्यु दर 1.49% है।
टेस्टिंग कम तो मरीजों की संख्या हुई कम
राज्यों में पिछले कुछ दिनों में नए मरीजों की संख्या कम होने के पीछे कम टेस्टिंग को कारण बताया जा रहा है। 30 अप्रैल को यहां 2 लाख 90 हजार लोगों की टेस्टिंग हुई। इस दिन राज्य में 62 हजार 919 नए मरीज मिले। यह आंकड़ा तकरीबन 18% कम होकर 4 मई को 51 हजार 880 तक पहुंच गया। इस दिन राज्य में कुल 2 लाख 40 हजार लोगों का टेस्ट हुआ था। हालांकि, पिछले 24 घंटे में फिर एक बार टेस्टिंग बढ़ी है और संक्रमितों का आंकड़ा बढ़कर 57 हजार 640 तक पहुंच गया है। इस दौरान राज्य में 2 लाख 83 हजार लोगों का टेस्ट हुआ है।
राज्य में तीसरी लहर से निपटने की तैयारी शुरू
महाराष्ट्र के मुख्यमंत्री उद्धव ठाकरे ने बुधवार को कहा कि हम कोरोना की तीसरी लहर से निपटने की तैयारी पिछले महीने से कर रहे हैं। उन्होंने यह भी कहा कि कई जिलों में कोविड-19 मामलों में गिरावट देखी जा रही है, जबकि कुछ जिलों में वृद्धि देखी जा रही है। हम इस पर नजर बनाए हुए हैं।
CM ठाकरे ने महामारी की दूसरी लहर के बीच महाराष्ट्र में कोरोना के मरीजों के लिए मेडिकल ऑक्सीजन की कमी के बारे में भी बताया। CM ने कहा कि हमें रोज़ 1700 मीट्रिक टन ऑक्सीजन की जरूरत है, इसलिए केंद्र से मांग है कि 200 मीट्रिक टन ऑक्सीजन सप्लाई और बढ़ाए। उन्होंने कहा कि राज्य में घर पर कैसे इलाज किया जा सकता है, अस्पताल में कैसे लाना है, कौन सी दवाई देना चाहिए, यह सभी को डॉक्टर्स ज़ूम कॉल के ज़रिए बता रहे हैं। उन्होंने कहा कि 25 अप्रैल तक राज्य में करीब 7 लाख एक्टिव मामले थे, अब 6 लाख 41 हज़ार 600 मामले हैं। फिलहाल साढ़े 4 लाख आइसोलेशन बेड हैं, 12 हजार वेंटिलेटर हैं।
मुंबई में फाइनल इयर के एग्जाम आज से
मुंबई विश्वविद्यालय के फाइनल इयर के छठे सेमेस्टर की परीक्षाएं गुरुवार से शुरू हो रही हैं। संक्रमण के खतरे को देखते हुए सभी एग्जाम ऑनलाइन हो रहे हैं। इसमें मुंबई समेत अन्य जगहों के 450 से अधिक कॉलेजों के 1,55,155 स्टूडेंट्स शामिल होंगे। विश्वविद्यालय द्वारा अंतिम वर्ष के सेमेस्टर पांच की परीक्षा दिसंबर और जनवरी में आयोजित की गई थी। सभी विषय के रिजल्ट फरवरी और मार्च में जारी कर दिए गए थे।
महाराष्ट्र के अन्य शहरों में कोरोना का हाल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn